คือก่อนหน้านั้นหนูมีอะไรกับแฟนแบบไม่ใส่ถุง หลั่งใน แต่กินยาคุมอยู่ที่แผ่งที่2 พอถึงวันที่ประจำเดือนควรจะมาคือวันที่4ซึ่งตรงกับยาคุมเม็ดที่23 แต่มาน้อยมากๆ พอวันที่5 ประจำเดือนเริ่มมาเยอะแต่ยังคงน้อยกว่าปกติ พอมาวันที่6ถึง8ปนะจำเดือนมาเต็มแผ่นเเละมีสีเข้ม วันที่9เริ่มน้อยลง พอถึงวันที่10ประจำเดือนหมด ซึ่งเป็นวันที่ขึ้นแผงที่3พอดี อยากทราบว่าแบบนี้ยังคงเสี่ยงท้องอยู่มั้ยคะ(กินยาคุมตรงทุกวัน)
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หลังกินยาจนครบถ้วน ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมาการที่มีเลือดมาน้อยมากๆ แต่มาตามรอบเดือนที่ควรจะเป็นนั้นก็อาจจะเป็นเลือดประจำเดือนตามปกติได้อยู่ กรณีที่กล่าวมา ถ้าไม่แน่ใจเรื่องการตั้งครรภ์จริงๆ ก็สามารถยืนยันไปด้วยได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ได้ตั้งครรภ์จริงก็สามารถกินยาแผงต่อไปได้เลย